Latvian Riga Invites - joukkue vei Baltic Teams Cupin 2015
(2015-04-28 10:19:07)
Baltic Teams Cup voittajat 2015.
Bridge Areenalla pelattu Baltic Teams Cup päättyi Latvian Riga Invites- joukkueen (Karlis Rubins - Maija Romanowska - Jelena Alfejeva- Martins Lorencs - Janis Neimanis - Sergejs Birins) voittoon. Suomen White- joukkue (Lasse Utter - Osmo Kiema - Pekka Viitasalo - Mika Salomaa) tuli toiseksi.
Baltic Teams Cupiin oli kutsuttu 10 joukkuetta viidestä maasta, kaksi jokaisesta maasta. Kilpailussa pelattiin lauantaina täysi round robin, yhdeksän kierrosta. Alkusarjan neljä parasta pääsivät finaaleihin, joidenka semifinaaliparit muodostuivat siten, että RR-sarjan voittaja sai valita vastuksen. Finaalissa Latvian joukkue voitti Suomen joukkueen impein 46-29. Pronssisijan vei Orakulas- joukkue Liettuasta, voitettuaan Ruotsin, kahdella suomalaispelaajalla täydennetyn, joukkueen.
Sijat 5-10 ratkaistiin consolation peleillä sunnuntaina. Viron Starman- joukkue sijoittui consolation – kilpailun ensimmäiseksi ja sijoittui siis viidenneksi.
Samanaikaisesti pelattiin junioreiden Baltic Junior Teams Cup, kuuden joukkueen kesken. Mukana oli kaksi joukkuetta Suomesta, Virosta ja Latviasta. Suomen U25 joukkue (Antti Aimala - Vesa Fagerlund - Maria Mylläri - Oskari Koivu) vei hienosti voiton Latvian U25 joukkueen jäädessä toiseksi.
Baltic Juniors Cup voittajat 2015.
Koko Areena oli käytössä, sillä samanaikaisesti pelattiin myös naisten parikilpailu Baltic Ladies Pairs Cup. Kaksipäiväinen kilpailu pelattiin barometrinä ja lopussa Suomen naiset veivät upeasti kaikki kolme palkintosijaa.
Baltic Ladies Pairs voittajat 2015.
Baltic Ladies Pairs Cup 2015
1. Kirsi Virtanen - Sanna Kitti
2. Annu Laukkanen - Kristina Fagerlund
3. Eeva Parviainen - Christina Hertzman
Kokonaisuudessaan tapahtuma oli onnistunut ja pelattiin erittäin hyvässä hengessä. Kiitos kaikille järjestelyissä auttaneille. Erityiskiitokset kilpailunjohtokolmikolle Kati Sandström avustajinaan Anni Mäkelä ja Sami Mäki.
Vuoden 2016 Baltic Cup-suunnitelmat ovat vielä auki, mutta Liettua on todennäköinen kilpailun pitopaikka.